Document ID: 31989R3685

*****
ΚΑΝΟΝΙΣΜΟΣ (ΕΟΚ) αριθ. 3685/89 ΤΗΣ ΕΠΙΤΡΟΠΗΣ
της 8ης Δεκεμβρίου 1989
για την τροποποίηση του κανονισμού (ΕΟΚ) αριθ. 1102/89 περί θεσπίσεως ορισμένων μέτρων εφαρμογής του κανονισμού (ΕΟΚ) αριθ. 1101/89 του Συμβουλίου σχετικά με τη διαρθρωτική εξυγίανση της εσωτερικής ναυσιπλοΐας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1101/89 του Συμβουλίου της 27ης Απριλίου 1989 σχετικά με τη διαρθρωτική εξυγίανση της εσωτερικής ναυσιπλοΐας (1), και ιδίως το άρθρο 6,
τις γνώμες που εξέφρασαν τα κράτη μέλη και οι αντιπροσωπευτικοί οργανισμοί της ναυσιπλοΐας σε κοινοτικό επίπεδο κατά τις διαβουλεύσεις στις οποίες προέβη η Επιτροπή στις 6 και 11 Σεπτεμβρίου 1989 αντίστοιχα, σύμφωνα με το άρθρο 12 του κανονισμού (ΕΟΚ) αριθ. 1102/89 της Επιτροπής (2),
Εκτιμώντας:
ότι, με τον κανονισμό (ΕΟΚ) αριθ. 1102/89, η Επιτροπή καθόρισε τα ποσοστά των ετήσιων εισφορών που πρέπει να καταβάλουν οι μεταφορείς για κάθε πλοίο τους, τα ποσοστά των πριμοδοτήσεων διάλυσης πλοίων και τους συντελεστές αξίας για τους διάφορους τύπους και κατηγορίες πλωτού υλικού· ότι κρίνεται σκόπιμο να τροποποιηθούν τα εν λόγω ποσοστά και συντελεστές για τις ωθούμενες φορτηγίδες-δεξαμενόπλοια, με στόχο τη μεγαλύτερη παρότρυνση για διάλυση του πλωτού αυτού υλικού που είναι επίσης πλεονασματικό·
ότι, για να αποφευχθούν οι κερδοσκοπίες σχετικά με τα ποσά των πριμοδοτήσεων διάλυσης, θεωρείται ενδεδειγμένο να προβλέπεται ότι οι πλοιοκτήτες δεν δύνανται να αποσύρουν ή να τροποποιούν τις αιτήσεις πριμοδότησης για διάλυση που έχουν παραληφθεί από τη διοίκηση των ταμείων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1102/89 τροποποιείται ως εξής:
1. Στο άρθρο 3 παράγραφος 1, στο σημείο «δεξαμενόπλοια», η περίπτωση «- ωθούμενες φορτηγίδες: 1,26 Ecu ανά τόνο» αντικαθίσταται από: «- ωθούμενες φορτηγίδες: 1,50 Ecu ανά τόνο» .
2. Στο άρθρο 5 παράγραφος 1, στο σημείο «δεξαμενόπλοια», η περίπτωση «- ωθούμενες φορτηγίδες: 91 Ecu ανά τόνο» αντικαθίσταται από: «- ωθούμενες φορτηγίδες: 108 Ecu ανά τόνο».
3. Το άρθρο 6 παράγραφος 1 συμπληρώνεται από το ακόλουθο εδάφιο:
«Η αίτηση πριμοδότησης διάλυσης που έχει παραληφθεί από τη διοίκηση ενός ταμείου δεν δύναται να αποσυρθεί ή να τροποποιηθεί.»
4. Στο άρθρο 11 παράγραφος 1, στο σημείο «δεξαμενόπλοια», η περίπτωση «- ωθούμενες φορτηγίδες άνω των 650 τόνων: 0,42» αντικαθίσταται από: «- ωθούμενες φορτηγίδες άνω των 650 τόνων: 0,50».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Δεκεμβρίου 1989.

Labels: 8
1
19